CELEX: 62017TA0201
Language: hr
Date: 2019-02-12 00:00:00
Title: predmet T-201/17: Presuda Općeg suda od 12. veljače 2019. — Printeos protiv Komisije [„Izvanugovorna odgovornost — Tržišno natjecanje — Zabranjeni sporazumi — Odluka kojom se utvrđuje povreda članka 101. UFEU-a — Novčane kazne — Presuda kojom se djelomično poništava odluka — Povrat glavnice novčane kazne — Zatezne kamate — Dovoljno ozbiljna povreda pravnog pravila kojim se dodjeljuju prava pojedincima — Uzročna veza — Šteta — Članak 266. UFEU-a — Članak 90. stavak 4. točka (a) druga rečenica Delegirane uredbe (EU) br. 1268/2012”]

1.4.2019   
            
            
               HR
            
            
               Službeni list Europske unije
            
            
               C 122/15
            
         
      Presuda Općeg suda od 12. veljače 2019. — Printeos protiv Komisije
      (predmet T-201/17) (1)
      
      (Izvanugovorna odgovornost - Tržišno natjecanje - Zabranjeni sporazumi - Odluka kojom se utvrđuje povreda članka 101. UFEU-a - Novčane kazne - Presuda kojom se djelomično poništava odluka - Povrat glavnice novčane kazne - Zatezne kamate - Dovoljno ozbiljna povreda pravnog pravila kojim se dodjeljuju prava pojedincima - Uzročna veza - Šteta - Članak 266. UFEU-a - Članak 90. stavak 4. točka (a) druga rečenica Delegirane uredbe (EU) br. 1268/2012)
      (2019/C 122/17)
      Jezik postupka: španjolski
      
         Stranke
      
      
         Tužitelj: Printeos, SA (Alcalá de Henares, Španjolska) (zastupnici: H. Brokelmann i P. Martínez-Lage Sobredo, avocats)
      
         Tuženik: Europska komisija (zastupnici: F. Dintilhac i F. Jimeno Fernández, agenti)
      
         Predmet
      
      U prvom redu povodom zahtjeva, na temelju članka 268. UFEU-a, za naknadu štete proizišle iz Komisijina odbijanja da tužitelju isplati zatezne kamate na glavnicu kazne koja je vraćena nakon poništenja njezine Odluke C(2014) 92 95 final od 10. prosinca 2014. u vezi s tim postupkom na temelju članka 101. [UFEU-a] i članka 53. Sporazuma o EGP-u (AT.39780 — Omotnice), presudom od 13. prosinca 2016., Printeos i dr./Komisija (T-95/15, EU:T:2016:722) i, podredno, povodom zahtjeva na temelju članka 263. UFEU-a kojim se traži poništenje Komisijine odluke od 26. siječnja 2017. o odbijanju navedenog povrata.
      
         Izreka
      
      
                  1.
               
               
                  
                     Europska unija, koju zastupa Europska komisija, obvezna je naknaditi štetu koju je pretrpio Printeos, SA zbog toga što tom društvu nije isplaćen iznos od 184 592,95 eura na koji je imalo pravo na temelju zateznih kamata dospjelih u razdoblju od 9. ožujka 2015. do 1. veljače 2017. u skladu s člankom 266. prvim stavkom UEFU-a, prilikom izvršenja presude od 13. prosinca 2016., Printeos i dr./Komisija (T-95/15).
                  
               
            
                  2.
               
               
                  
                     Naknada iz točke 1. uvećat će se za zatezne kamate računajući od proglašenja ove presude do potpune isplate po stopi koju utvrđuje Europska središnja banka (ESB) za svoje glavne operacije refinanciranja, uvećanoj za 3,5 postotnih bodova.
                  
               
            
                  3.
               
               
                  
                     U preostalom dijelu tužba se odbija.
                  
               
            
                  4.
               
               
                  
                     Nalaže se Komisiji snošenje troškova.
                  
               
            
         (1)  SL C 168, 29.5.2017.